cyanic-selkie/wikianc huggingface dataset:
পরমজিত কাউর গুলশন
অন্যান্য কর্মকাণ্ড
রাজনীতির পাশাপাশি বিভিন্ন সামাজিক কর্মকাণ্ডে যুক্ত আছেন তিনি। তিনি পিছিয়ে পড়া জনগোষ্ঠীর জন্য নিবেদিতপ্রাণ একজন মানুষ। তিনি অনাথ ও প্রবীণ ব্যক্তিদের কাছের মানুষ। তিনি সামাজিক সংগঠন 'বাবা ফরিদ ক্লাব' এর সাথে যুক্ত আছেন। সংগঠনটি মাদকাসক্তি নির্মূল কেন্দ্র পরিচালনা করে। এছাড়াও সংস্থাটির উদ্যোগে বিনামূল্যে রক্তদান, বৃক্ষরোপণসহ বিভিন্ন সামাজিক কর্মকাণ্ড পরিচালিত হয়।
ব্যক্তিগত জীবন
১৯৭৮ সালের জানুয়ারি মাসের ২২ তারিখে তিনি নির্মল সিং এর সাথে বিবাহবন্ধনে আবদ্ধ হন। তাদের দুইটি মেয়ে আছে।
খান বাহাদুর আবদুল করিম
খান বাহাদুর আবদুল করিম (১২ সেপ্টেম্বর ১৮৭৩ - ৩ মার্চ ১৯৪৫) ছিলেন ব্রিটিশ ভারতের একজন আইনজীবী ও রাজনীতিবিদ।
জন্ম
আবদুল করিম ১৮৭৩ সালের ১২ সেপ্টেম্বর জন্মগ্রহণ করেন। তার বাবা মৌলভী আহমদ এবং মা সৈয়দা সৈয়দুন্নেসা। মৌলভী আহমদ একজন ডেপুটি ম্যাজিস্ট্রেট ছিলেন। তার পরিবারের আদিনিবাস কিশোরগঞ্জ জেলার বাজিতপুর উপজেলার বাহেরনগর গ্রামে। তার পূর্বপুরুষ শাহ তাজ মুহাম্মদ ইসলাম প্রচারের উদ্দেশ্যে ১৩ শতকে ইরাক থেকে বাংলায় এসেছিলেন।
শিক্ষাজীবন
পিতার কর্মসূত্রে তিনি বরিশাল, সুধারাম ও ফরিদপুরে প্রাথমিক শিক্ষালাভ করেন। তিনি ১৮৯০ সালে মোহসিনীয়া মাদ্রাসা (ঢাকা মাদ্রাসা) থেকে এন্ট্রান্স এবং ১৮৯২ সালে ঢাকা কলেজ থেকে এফ.এ. পাস করেন। ১৮৯৫ সালে তিনি কলকাতার সেন্ট জেভিয়ার্স কলেজ থেকে ইংরেজি সাহিত্যের উপর বিএ পরীক্ষায় প্রথম শ্রেণীতে প্রথম হন। ১৮৯৮ সালে ইনি কলকাতা বিশ্ববিদ্যালয় থেকে বি.এল. ডিগ্রি লাভ করেন।
কর্মজীবন
আবদুল করিম ১৮৯৯ সালে ঢাকা জজকোর্টে আইনজীবী হিসেবে যোগ দেন। ১৯০৩ সালে তিনি কুমিল্লা জজকোর্টে পাবলিক প্রসিকিউটর হন। ১৯২২ থেকে ১৯২৭ সাল পর্যন্ত তিনি ত্রিপুরা জেলা বোর্ডের চেয়ারম্যান ছিলেন।
তিনি ১৯২৬ থেকে ১৯৩০ সাল পর্যন্ত ভারতীয় আইনসভার কাউন্সিল অব স্টেটের সদস্য ছিলেন। সদস্য থাকাকালীন সময়ে ১৯২৭ তিনি দিল্লি ও সিমলা অধিবেশনে দুইবার ও ১৯২৮ সালে দিল্লি ও সিমলা অধিবেশনে দুইবার চেয়ারম্যানের অনুপস্থিতিতে চেয়ারম্যান প্যানেলের অন্তর্ভুক্ত হন।
আইনসভার সদস্য অবস্থায় ১৯৩০ সালে তিনি ফরিদপুর বঙ্গীয় প্রাদেশিক মুসলিম সম্মেলনে সভাপতিত্ব করেছেন। ১৯৩৭ সালে তিনি বেঙ্গল লেজিসলেটিভ কাউন্সিলের সদস্য নির্বাচিত হন। ১৯৪১ সালে এ কে ফজলুল হকের মন্ত্রীসভায় তিনি শিক্ষামন্ত্রী হিসেবে দায়িত্বপালন করেছেন।
মৃত্যু
আবদুল করিম ১৯৪৫ সালের ৩ মার্চ বাহেরনগরে মৃত্যুবরণ করেন।
নীহারিকা অনুকল্প
সৃষ্টিতত্ত্বের ক্ষেত্রে নীহারিকা অনুকল্প (ইংরেজি: nebular hypothesis) হল সৌরজগতের উদ্ভব ও বিবর্তন তথা অন্যান্য গ্রহব্যবস্থারও সৃষ্টিতত্ত্ব-ব্যাখ্যাকারী সর্বাধিক স্বীকৃত তত্ত্ব। এই তত্ত্ব অনুযায়ী, সূর্য-প্রদক্ষিণকারী গ্যাস ও ধুলোর থেকে সৌরজগতের উৎপত্তি ঘটেছিল। ১৭৫৫ সালে ইমানুয়েল কান্ট তাঁর "বিশ্বজনীন প্রাকৃতিক ইতিহাস ও অন্তরীক্ষ তত্ত্ব" গ্রন্থে এই তত্ত্বটি প্রথম প্রকাশ করেন। পরে ১৭৯৬ সালে পিয়ের সিমোঁ লাপ্লাস এই তত্ত্বে কিছু পরিবর্তন সাধন করেছিলেন। আদিতে সৌরজগতের ক্ষেত্রে প্রযুক্ত হলেও গ্রহজগৎ উদ্ভবের প্রক্রিয়াটিকে এখন সমগ্র মহাবিশ্বেই ক্রিয়াশীল বলে মনে করা হয়। নীহারিকাতত্ত্বের সর্বাধিক স্বীকৃত আধুনিক রূপান্তরটি হল সৌর নীহারিকা চাকতি মডেল (ইংরেজি: solar nebular disk model বা SNDM) বা সৌর নীহারিকা মডেল (ইংরেজি: solar nebular model)। এই তত্ত্বের মাধ্যমে গ্রহগুলির প্রায়-বৃত্তাকার ও একতলীয় কক্ষপথ এবং সূর্যের আবর্তনের সঙ্গে একই দিকে গ্রহগুলির গতি সহসৌরজগতের বিভিন্ন বৈশিষ্ট্যের ব্যাখ্যা প্রদান করার চেষ্টা করা হয়। মূল নীহারিকা অনুকল্পের কিছু কিছু উপাদান গ্রহ গঠন-সংক্রান্ত আধুনিক তত্ত্বগুলিতেও প্রতিধ্বনিত হয়েছে। কিন্তু সেই মূল তত্ত্বের অধিকাংশ উপাদানই নতুন তত্ত্ব দ্বারা অপসারিত হয়েছে।
নীহারিকা অনুকল্প মতে, আণবিক হাইড্রোজেনের প্রকাণ্ড ও ঘন মেঘসমূহ বা দৈত্যাকার আণবিক মেঘ (ইংরেজি: Giant Molecular Cloud বা GMC) থেকে নক্ষত্রগুলি গঠিত হয়। এই মেঘগুলি অভিকর্ষীয় দিক থেকে অস্থির এবং এগুলির মধ্যকার পদার্থ একাঙ্গীভূত হয় ক্ষুদ্রতর ও ঘনতর গুচ্ছের সৃষ্টি করে। তারপর এই গুচ্ছগুলি আবর্তিত হয়, ভেঙে পড়ে এবং নক্ষত্রের সৃষ্টি ঘটায়। নক্ষত্রের উৎপত্তি একটি জটিল প্রক্রিয়া। এই প্রক্রিয়ায় সর্বক্ষেত্রেই নবীন নক্ষত্রকে ঘিরে একটি গ্যাসময় আদিগ্রহীয় চাকতি (প্রোপ্লাইড) সৃষ্টি হয়। নির্দিষ্ট পরিস্থিতিতে এই চাকতি থেকে গ্রহেরও উদ্ভব ঘটতে পারে, তবে এই পরিস্থিতির কথা সঠিক জানা যায় না। এই জন্য গ্রহজগতের উদ্ভবকে নক্ষত্রের উৎপত্তির একটি স্বাভাবিক ফলশ্রুতি মনে করা হয়। সূর্যের মতো একটি নক্ষত্রের উৎপত্তি ঘটতে প্রায় ১০ লক্ষ বছর লাগে এবং তারপরে আদিগ্রহীয় চাকতিটি বিবর্তিত হয়ে একটি গ্রহজগতের রূপ নিতে সময় লাগে ১-১০ কোটি বছর।
দানব গ্রহগুলির উৎপত্তি আরও জটিল একটি প্রক্রিয়া। মনে করা হয় যে এই ঘটনা ঘটে হিমরেখার বাইরে, যেখানে গ্রহীয় ভ্রূণগুলি প্রধানত বিভিন্ন ধরনের বরফের দ্বারা গঠিত হয়। এর ফলে এই ভ্রূণগুলি আদিগ্রহীয় চাকতির অভ্যন্তরীণ ভাগের তুলনায় বেশ কয়েক গুণ ভারী হয়। ভ্রূণ গঠনের পরে কী ঘটে তা সম্পূর্ণ স্পষ্ট নয়। কয়েকটি ভ্রূণের আকার বৃদ্ধি অব্যাহত থাকে এবং পরিণামে তা ৫-১০ পার্থিব ভর অর্থাৎ ন্যূনতম মানে উপনীত হয়, যা চাকতি থেকে হাইড্রোজেন-হিলিয়াম গ্যাসের উপচয়ের সূচনার জন্য প্রয়োজনীয়। অন্তঃস্থলে গ্যাসের পুঞ্জীভবন প্রথম দিকে ধীর প্রক্রিয়া হিসেবে থাকে, যা বেশ কয়েক মিলিয়ন বছর ধরে চলতে থাকে। কিন্তু গঠনশীল আদিগ্রহগুলি প্রায় ৩০ পার্থিব ভরে পৌঁছে গেলে তা ত্বরান্বিত হয় এবং একটি পলায়নী ভঙ্গিতে অগ্রসর হয়। মনে করা হয় যে, বৃহস্পতি- ও শনি-সদৃশ গ্রহগুলি মাত্র ১০,০০০ বছরের মধ্যেই তাদের ভরের প্রধান ভাগটি পূঞ্জীভূত করেছিল। গ্যাস নিঃশেষিত হয়ে গেলে উপচয় বন্ধ হয়ে যায়। গঠিত হওয়া গ্রহগুলি গঠিত হওয়ার সময় বা তার পরে দীর্ঘ পথ অভিপ্রয়াণ করতে পারে। ইউরেনাস ও নেপচুনের মতো হিম দৈত্যগুলিকে ব্যর্থ অন্তঃস্থলবিশিষ্ট গ্রহ মনে করা হয়। চাকতিটি প্রায় সম্পূর্ণ অদৃশ্য হয়ে যাওয়ার পর অনেক দেরিতে এগুলি গঠিত হয়েছিল।
ইতিহাস
১৭৩৪ সালেই যে ইমানুয়েল সুইডেনবার্গ নীহারিকা অনুকল্পের কিছু কিছু অংশ প্রস্তাব করেছিলেন তার প্রমাণ পাওয়া যায়। ইমানুয়েল কান্ট সুইডেনবার্গের কাজের সঙ্গে পরিচিত ছিলেন। তিনি এই তত্ত্বটিকে পক্কতর রূপ দান করে ১৭৫৫ সালে বিশ্বজনীন প্রাকৃতিক ইতিহাস ও অন্তরীক্ষ তত্ত্ব গ্রন্থে প্রকাশ করেন। তিনি বলেন যে, গ্যাসময় মেঘগুলি (নীহারিকা) ধীরে ধীরে আবর্তিত হয়, ক্রমে ভেঙে পড়ে এবং মাধ্যাকর্ষণের কারণে চ্যাপ্টা আকার ধরন করে, এর পরিণামে নক্ষত্র ও গ্রহসমূহের উৎপত্তি ঘটায়।
পিয়ের সিমোঁ লাপ্লাস ১৭৯৬ সালে স্বাধীনভাবে অনুরূপ একটি মডেল প্রস্তুত ও প্রস্তাব করেন এক্সপোজিশন ডু সিস্টেমে ডু মন্ডে গ্রন্থে। তিনি মনে করতেন, আদিতে সমগ্র সৌরজগতের সমান আয়তন জুড়ে সূর্যের এক সম্প্রসারিত উষ্ণ বায়ুমণ্ডল বিরাজ করত। এই তত্ত্বে একটি সংকোচনশীল ও ঠান্ডা হতে থাকা আদিসৌর মেঘ—আদিসৌর নীহারিকার উল্লেখ পাওয়া যায়। শীতল ও সংকুচিত হওয়ার সময় নীহারিকাটি চ্যাপ্টা আকার ধারণ করে এবং আরও দ্রুত আবর্তিত হতে থাকে। এর ফলে এটি থেকে ধারাবাহিকভাবে পদার্থের কয়েকটি গ্যাসময় বলয় বিচ্ছিন্ন হয়ে যায় (বা ঝরে যায়)। লাপ্লাসের মতে, এই উপাদানগুলি ঘনীভূত হয়ে গ্রহের উদ্ভব ঘটায়। তিনি যে মডেলটি প্রস্তাব করেছিলেন, তা কান্টের মডেলের অনুরূপই ছিল। শুধু লাপ্লাসের মডেলটি ছিল অধিকতর বিস্তারিত এবং অপেক্ষাকৃত ছোটো মাপের। লাপ্লাসীয় নীহারীকা মডেলটি ঊনবিংশ শতাব্দী জুড়ে প্রাধান্য বজায় রাখলেও এটি কয়েকটি সমস্যারও সম্মুখীন হয়। প্রধান সমস্যাটি ছিল সূর্য ও গ্রহগুলির মধ্যে কৌণিক ভরবেগের বণ্টন-সংক্রান্ত। গ্রহগুলির ৯৯ শতাংশ কৌণিক ভরবেগ বিদ্যমান এবং এই বিষয়টি নীহারিকা মডেলের মাধ্যমে ব্যাখ্যা করা যায়নি। এই কারণে বিংশ শতাব্দীর গোড়ায় অধিকাংশ জ্যোতির্বিজ্ঞানীই গ্রহ গঠনের এই তত্ত্বটি প্রত্যাখ্যান করেন।
ঊনবিংশ শতাব্দীতে এই তত্ত্বের একজন প্রধান সমালোচক ছিলেন জেমস ক্লার্ক ম্যাক্সওয়েল (১৮৩১-১৮৭৯)। তিনি মনে করতেন, "একটি বলয়ের অভ্যন্তরীণ ও বহির্ভাগীয় অংশের আবর্তনের পার্থক্য" উপাদানের ঘনীভবনের সহায়ক নয়। জ্যোতির্বিজ্ঞানী স্যার ডেভিড ব্রিউস্টার লাপ্লাসের মত প্রত্যাখ্যান করে ১৮৭৬ সালে লেখেন যে, "নীহারিকাতত্ত্বে বিশ্বাসকারীরা নিশ্চিতভাবে মনে করেন যে আমাদের পৃথিবী এটির নিরেট পদার্থ থেকে এবং পৃথিবীর বায়ুমণ্ডল সৌর বায়ুমণ্ডলে উৎক্ষিপ্ত একটি বলয় থেকে উদ্ভূত হয়েছে, যা পরে সংকুচিত হয়ে একটি নিরেট শিলাময় গোলক গঠন করে, যা থেকে আবার একই প্রক্রিয়ায় চাঁদ উৎক্ষিপ্ত হয়।" তিনি মনে করতেন যে এই অভিমতে প্রেক্ষাপটে বলতে হয়, "চাঁদ অপরিহার্যভাবে পৃথিবীর জলময় ও বায়ুময় অংশগুলি থেকে জল ও বায়ু বহন করে নিয়ে গিয়েছিল এবং সেই কারণে চাঁদের একটি বায়ুমণ্ডল থাকাও আবশ্যক।" ব্রিউস্টার দাবি করেন যে, স্যার আইজ্যাক নিউটনের ধর্মীয় বিশ্বাস পূর্বে নীহারিকা-সংক্রান্ত ধ্যানধারণাগুলিকে নাস্তিকতা-প্রবণ হিসেবে গ্রহণ করেছিল এবং নিউটনকে উদ্ধৃত করে তিনি বলেন যে "কোনও দৈব শক্তির ধারণা ব্যতিরেকে পুরনো ব্যবস্থাগুলি থেকে নতুন ব্যবস্থার উদ্ভব তার কাছে অলীক প্রতিভাত হয়েছিল"।
লাপ্লাসীয় মডেলটির ত্রুটির কথাটি হৃদয়ঙ্গম করে বিজ্ঞানীরা সেটির বিকল্পের অনুসন্ধান শুরু করেন। বিংশ শতাব্দীতে এই প্রসঙ্গে অনেকগুলি তত্ত্ব প্রস্তাব করা হয়েছিল; যার মধ্যে ছিল টমাস চেম্বারলেইন ও ফরেস্ট মল্টনের প্ল্যানেটেসিমাল তত্ত্ব (১৯০১), জেমস জিনসের জোয়ার মডেল (১৯১৭), অটো স্মিটের উপচয় মডেল (১৯৪৪), উইলিয়াম ম্যাকক্রির আদিগ্রহ তত্ত্ব (১৯৬০) এবং শেষ পর্যন্ত মাইকেল উলফসনের বন্দীকরণ তত্ত্ব। ১৯৭৮ সালে অ্যান্ড্রু প্রেন্টিস গ্রহ গঠন সম্পর্কে আদি লাপ্লাসীয় ধ্যানধারণাগুলিকে পুনরুজ্জীবিত করে আধুনিক লাপ্লাসীত তত্ত্ব উপস্থাপনা করেন। কিন্তু উপরিউক্ত কোনও প্রয়াসই সম্পূর্ণ সাফল্য অর্জন করতে পারেনি। অনেকগুলি প্রস্তাবিত তত্ত্ব ছিল নিছকই বর্ণনামূলক।
গ্রহ গঠন বিষয়ে আধুনিক যুগে বহুল স্বীকৃত তত্ত্বটি হল সৌর নীহারিকা চাকতি মডেল (এসএনডিএম)। এই তত্ত্বের রূপরেখা অঙ্কনের সঙ্গে সোভিয়েত জ্যোতির্বিজ্ঞানী ভিক্টর সাফরোনোভের নাম জড়িত। সাফরোনোভের বই আদিগ্রহীয় মেঘের বিবর্তন এবং পৃথিবী ও গ্রহসমূহের উৎপত্তি প্রকাশিত হয় ১৯৬৯ সালে এবং তা ইংরেজি অনূদিত হয় ১৯৭২ সালে। গ্রহগুলির উৎপত্তি সম্পর্কে বিজ্ঞানীরা যা ভাবেন তার উপর এক দীর্ঘস্থায়ী প্রভাব বিস্তার করে এই বইটি। এই বইটিতে গ্রহ গঠন প্রক্রিয়া-সংক্রান্ত প্রায় সকল প্রধান সমস্যাকে সূত্রবদ্ধ করা হয়েছিল এবং তার কয়েকটির সমাধানও করা হয়েছিল। সাফরোনোভের ধারণাগুলি পলায়নী উপচয়ের আবিষ্কর্তা জর্জ ওয়েদেরিলের রচনাকর্মে পক্কতর রূপ দেওয়া হয়। মূলে সৌরজগতের ক্ষেত্রে প্রযুক্ত হলেও আমাদের ছায়াপথে তারিখ পর্যন্ত জ্যোতির্বিজ্ঞানীরা টি বহির্গ্রহ আবিষ্কার করার পর তত্ত্ববিদরা এসএনডিএম-কে পরবর্তীকালে সমগ্র মহাবিশ্বে ক্রিয়াশীল মনে করেন।
অর্জন
নবীন নাক্ষত্রিক বস্তুগুলির চারিদিকে উপচয় চাকতির আবির্ভাব ঘটলে তার ফলশ্রুতিতে প্রাকৃতিকভাবেই নক্ষত্র গঠন প্রক্রিয়া শুরু হয়। প্রায় দশ লক্ষ বছর বয়সী একশো শতাংশ নক্ষত্রের চারিদিকেই এই ধরনের চাকতি দেখা যায়। এই সিদ্ধান্তের সমর্থন পাওয়া যায় আদিনক্ষত্র ও টি টরি নক্ষত্রগুলির চারিপাশে গ্যাসময় ও ধূলিময় চাকতিসমূহের আবিষ্কারে এবং তাত্ত্বিক বিবেচনাতেও। এই সব চাকতিগুলিকে পর্যবেক্ষণ করে দেখা গিয়েছে যে এগুলির মধ্যে ধুলোর দানা কম (হাজার বছর) সময়কালের মধ্যেই আকারে বৃদ্ধি পায় এবং ১ সেন্টিমিটার আকারের কণার সৃষ্টি করে।
যে উপচয় প্রক্রিয়ায় ১ কিলোমিটার আকারের প্ল্যানেটেসিমালগুলি আকারে বৃদ্ধি পেয়ে ১০০০ কিলোমিটার আকারবিশিষ্ট বস্তুতে পরিণত হয় সেই প্রক্রিয়াটিকে এখন ভালোভাবে বোঝা গিয়েছে। যে কোনও চাকতির ভিতরে যেখানে প্ল্যানেটেসিমালগুলির সংখ্যা ঘনত্ব যথেষ্টভাবে বেশি সেখানেই এই প্রক্রিয়া গড়ে ওঠে এবং এক পলায়নী ভঙ্গিতে চলতে থাকে। পরে বৃদ্ধি মন্দীভূত হয় এবং ক্ষুদ্র ক্ষুদ্র গোষ্ঠীগত উপচয়ের আকারে অব্যাহত থাকে। এর সর্বশেষ ফল হল বিভিন্ন আকারের গ্রহীয় ভ্রূণের উদ্ভব। এই ভ্রূণগুলির আকার নক্ষত্র থেকে দূরত্বের উপর নির্ভরশীল। বিভিন্ন সিমিউলেশনের মাধ্যমে দেখানো হয়েছে যে আদিগ্রহীয় চাকতির অভ্যন্তরীণ অংশে ভ্রূণগুলির একত্রীভবনের ফলে পৃথিবীর আকারবিশিষ্ট বস্তুগুলির উৎপত্তি ঘটেছে। তাই শিলাময় গ্রহগুলির উদ্ভবকে এখন প্রায় সমাধানকৃত একটি সমস্যা মনে করা হয়।
বর্তমান সমস্যা
উপচয় চাকতিগুলির পদার্থবিদ্যাগত ধারণাগুলি কয়েকটি সমস্যার সম্মুখীন হয়। একটি গুরুত্বপূর্ণ প্রশ্ন হল আদিনক্ষত্র থেকে উপচয়িত উপাদান কীভাবে সেগুলির কৌণিক ভরবেগ হারায়। হ্যানেস অ্যালফভেন এর একটি সম্ভাব্য ব্যাখ্যা প্রদান করেছেন। তিনি বলেছেন যে, এটির টি টউরি নক্ষত্র পর্যায়ে সৌর বায়ু কর্তৃক কৌণিক ভরবেগ ক্ষয়িত হয়। সান্দ্র চাপে ভরবেগ পরিবাহিত হয় চাকতির বহিঃস্থ অংশগুলিতে। ম্যাক্রোস্কোপিক বিক্ষুব্ধতার দ্বারা সান্দ্রতা উৎপাদিত হয়। কিন্তু কী কৌশলে এই বিক্ষুদ্ধতা সৃষ্টি হয়, তা ভালো ভাবে বোঝা যায় না। কৌণিক ভরবেগ ক্ষয়ের আরেকটি সম্ভাব্য প্রক্রিয়া হল চৌম্বকীয় ব্রেকিং। এই ক্ষেত্রে নক্ষত্রের ঘূর্ণন নক্ষত্রটির চৌম্বক ক্ষেত্র হয়ে পারিপার্শ্বিক চাকতিতে স্থানান্তরিত হয়ে যায়। চাকতিগুলির মধ্যে গ্যাসের অন্তর্ধানের জন্য দায়ী প্রধান প্রক্রিয়াগুলি হল সান্দ্র ব্যাপন ও আলোক-বাষ্পীভবন।
প্ল্যানেটেসিমালগুলির উৎপত্তি নীহারিকা চাকতি মডেলে সবচেয়ে বড়ো অমীমাংসিত প্রশ্ন। কীভাবে ১ সেন্টিমিটার আকারবিশিষ্ট কণাগুলি একাঙ্গীভূত হয়ে ১ কিলোমিটার আকারবিশিষ্ট প্ল্যানেটেসিমাল গঠন করে তা এক রহস্য। মনে করা হয় যে, কোনও কোনও নক্ষত্রের গ্রহ থাকে, আবার অন্যগুলির শুধু গ্রহ কেন ধূলিবলয়ও থাকে না, সেই প্রশ্নের উত্তরও এই প্রশ্নটির মধ্যে নিহিত রয়েছে।
দানব গ্রহগুলির উৎপত্তির সময়কালও আরেকটি গুরুত্বপূর্ণ সমস্যা। দ্রুত বিলীয়মান আদিগ্রহীয় চাকতি থেকে সেই গ্রহগুলির অন্তঃস্থল কীভাবে যথেষ্ট দ্রুত গুরুত্বপূর্ণ পরিমাণে গ্যাস পুঞ্জীভূত করতে পারে তার ব্যাখ্যা পুরনো তত্ত্বগুলির মাধ্যমে দেওয়া সম্ভব হয়নি। এই চাকতিগুলির গড় জীবৎকাল ১ কোটি (১০৭) বছরেরও কম, যা অন্তঃস্থল গঠনের জন্য প্রয়োজনীয় সময়ের চেয়ে কম বলেই মনে করা হয়। এই সমস্যাটির সমাধানে অনেক অগ্রগতি হয়েছে এবং দানব গ্রহের উৎপত্তি-সংক্রান্ত বর্তমান মডেলগুলি এখন দেখিয়েছে যে বৃহস্পতি (বা আরও ভারী গ্রহগুলি) ৪০ লক্ষ বছরের মধ্যেই গঠিত হয়েছিল, যে সময়টুকু গ্যাসময় চাকতিগুলির গড় জীবৎকালের মধ্যেই পড়ে।
দানব গ্রহ উৎপত্তির আরেকটি সম্ভাব্য সমস্যা হল সেগুলির কক্ষীয় অভিপ্রয়াণ। কয়েকটি পরিগণনা থেকে দেখা গিয়েছে চাকতির সঙ্গে পারস্পরিক ক্রিয়া-প্রতিক্রিয়ায় দ্রুত অন্তর্মুখী অভিপ্রয়াণ ঘটতে পারে। যা বন্ধ না হলে তার ফলশ্রুতিতে গ্রহটি "একটি উপ-বার্হস্পত্য বস্তু রূপেই কেন্দ্রীয় অঞ্চলসমূহে" পৌঁছে যাবে। অধিকতর সাম্প্রতিক পরিগণনাগুলি ইঙ্গিত করে যে, অভিপ্রয়াণের সময় চাকতির বিবর্তন এই সমস্যা উপশমিত করতে পারে।
আদিনক্ষত্র
বিজ্ঞানীদের অনুমান, নক্ষত্রগুলি গঠিত হয় শীতল আণবিক হাইড্রোজেনের দৈত্যাকার মেঘগুলির মধ্যে। এই মেঘগুলি হল দৈত্যাকার আণবিক মেঘ, যার ভর সূর্যের ভরের মোটামুটি ৩০০,০০০ গুণ এবং ব্যাস ২০ পারসেক।  বহু লক্ষ বছর ধরে দৈত্যাকার আণবিক মেঘগুলি পতন ও খণ্ডায়ন প্রবণ হয়ে পড়ে। এই খণ্ডাংশগুলি এরপর ছোটো ছোটো ঘন অন্তঃস্থল গঠন করে, যা আবার পতিত হয়ে নক্ষত্রে পরিণত হয়। এই অন্তঃস্থলের ভর সূর্যের ভরের একটি ভগ্নাংশ থেকে কয়েক গুণ পর্যন্ত হতে পারে এবং এই অন্তঃস্থলকেই বলা হয় আদিনাক্ষত্রিক (আদিসৌর) নীহারিকা। এর ব্যাস হতে পারে ০.০১-০.১ পারসেক (২,০০০-২০,০০০ জ্যো.এ.) এবং কণা সংখ্যা ঘনত্ব হয় মোটামুটি ১০,০০০ থেকে ১০০,০০০ সেন্টিমিটার−৩।
একটি সৌর-ভরবিশিষ্ট আদিনাক্ষত্রিক নীহারিকার প্রারম্ভিক পতন ঘটতে সময় লাগে প্রায় ১০০,০০০ বছর। প্রতিটি নীহারিকাই একটি নির্দিষ্ট পরিমাণে কৌণিক ভরবেগ নিয়ে যাত্রা শুরু করে। নীহারিকার কেন্দ্রীয় অংশের গ্যাসের কৌণিক ভরবেগের পরিমাণ অপেক্ষাকৃত কম হয়। এই অংশটি দ্রুত সংক্ষেপনের মধ্যে দিয়ে যায় এবং একটি তপ্ত উদ্স্থিতি (সংকোচনশীল নয়) অন্তঃস্থল গঠন করে। এই অন্তঃস্থলে মূল নীহারিকার ভরের একটি খণ্ডাংশই ধৃত হয়। অন্তঃস্থলগুলি সেই বীজ গঠন করে যা একটি নক্ষত্রে পরিণত হয়।  এরপর যখন পতন অব্যাহত থাকে তখন কৌণিক ভরবেগের সংরক্ষণের অর্থ দাঁড়ায় যে পতনশীল আবরণটির আবর্তন ত্বরান্বিত হচ্ছে,  যা উপরিস্থ কেন্দ্রীয় অন্তঃস্থলে গ্যাসের সরাসরি উপচয় রোধে একটি বড়ো ভূমিকা গ্রহণ করে। তার পরিবর্তে গ্যাস এটির নিরক্ষীয় তলের কাছে বহির্মুখে ছড়িয়ে পড়তে বাধ্য হয়। ফলে একটি চাকতি গঠিত হয়, যা পরে উপচয়িত হয়ে অন্তঃস্থলে পরিণত হয়।  অন্তঃস্থলটির ভর ক্রমশ বৃদ্ধি পেয়ে তা একটি নবীন উত্তপ্ত আদিনক্ষত্রে পরিণত হয়। এই পর্যায়ে আদিনক্ষত্র ও সেটির চাকতি পতনশীল আবরণ দ্বারা অত্যধিক মাত্রায় আচ্ছন্ন থাকে এবং সেটিকে প্রত্যক্ষভাবে পর্যবেক্ষণ করা সম্ভব হয় না। আবরণটির অস্বচ্ছতা প্রকৃতপক্ষে এত বেশি হয় যে মিলিমিটার-তরঙ্গ বিকিরণ এর ভিতর দিয়ে সহজে পলায়ন করতে পারে না।  এই ধরনের বস্তুগুলিকে অতি উজ্জ্বল ঘনীভবনের আকারে পর্যবেক্ষণ করা হয়, যা প্রধানত মিলিমিটার-তরঙ্গ ও সাবমিলিমিটার-তরঙ্গ বিকিরণ বিচ্ছুরিত করে। এগুলিকে বর্গায়িত হয় বর্ণালিসংক্রান্ত শ্রেণি ০ আদিনক্ষত্র হিসেবে। পতনের সঙ্গে প্রায়শই দ্বিমেরু নিঃসরণ ঘটে—জেট—যা অবলোহিত চাকতির আবর্তন অক্ষের সঙ্গে প্রবাহিত হয়। নক্ষত্র-গঠনকারী অঞ্চলগুলিতে প্রায়শই এই জেটগুলিকে দেখা যায় (হারবিগ-হারো (এইচএইচ) বস্তু দেখুন)। শ্রেণি ০ আদিনক্ষত্রগুলির ঔজ্জ্বল্য বেশি— একটি সৌর-ভরবিশিষ্ট আদিনক্ষত্র ১০০ সৌর ঔজ্জ্বল্য পর্যন্ত বিকিরণ করতে পারে। এই শক্তির উৎস অভিকর্ষীয় পতন। কারণ সেগুলির অন্তঃস্থল তখনও পারমাণবিক গালন শুরু করার মতো যথেষ্ট উত্তপ্ত হয় না।
চাকতির উপরিস্থ স্থানে সেটির পদার্থের পতন চলতে থাকলে আবরণটি ক্রমশ সরু ও স্বচ্ছ হয়ে আসে এবং নবীন নাক্ষত্রিক বস্তু (ওয়াইএসও) প্রথমে দূর-অবলোহিত আলোয় এবং পরে দৃশ্য আলোয় দৃষ্টিগোচর হয়। এই সময় নাগাদই আদিনক্ষত্রে ডিউটেরিয়াম গালন শুরু হয়। আদিনক্ষত্রটি যদি যথেষ্ট ভারী হয় (৮০ বার্হস্পত্য ভরের বেশি), তাহলে তার পরে হাইড্রোজেনের গালন ঘটে। অন্যথায় যদি এটির ভর অত্যন্ত কম হয় তাহলে বস্তুটি একটি বাদামি বামনে পরিণত হয়। পতন শুরু হওয়ার প্রায় ১০০,০০০ বছর পরে নতুন নক্ষত্রের এই জন্মের ঘটনাটি ঘটে। এই পর্যায়ের বস্তুগুলি পরিচিত শ্রেণি ১ আদিনক্ষত্র নামে, যাকে নবীন টি টউরি নক্ষত্র, বিবর্তিত আদিনক্ষত্র বা নবীন নাক্ষত্রিক বস্তুও বলা হয়ে থাকে। এই সময়ের মধ্যেই নির্মীয়মান নক্ষত্রটি তার ভরের অনেকটাই পুঞ্জীভূত করে নেয়: চাকতির মোট ভর ও অবশিষ্ট আবরণটির ভর কেন্দ্রীয় নবীন নাক্ষত্রিক বস্তুটির ভরের ১০-২০ শতাংশের বেশি হয় না।
পরবর্তী পর্যায়ে আবরণটি চাকতি কর্তৃক জড়ো হয়ে সম্পূর্ণ দূরীভূত হয়ে যায় এবং আদিনক্ষত্রটি একটি ধ্রুপদি টি টউরি নক্ষত্রে পরিণত হয়। এই ঘটনা পরে প্রায় ১০ লক্ষ বছর পরে। একটি ধ্রুপদি টি টউরি নক্ষত্রের চারিপাশে চাকতির ভর নাক্ষত্রিক ভরের প্রায় ১-৩ শতাংশ এবং প্রতি বছরে ১০−৭ থেকে হারে তা বৃদ্ধিপ্রাপ্ত হয়। সচরাচর ক্ষেত্রে এক জোড়া দ্বিমেরুবিশিষ্ট জেটও উপস্থিত থাকে। এই বৃদ্ধি ধ্রুপদি টি টউরি নক্ষত্রগুলির সকল অদ্ভুত বৈশিষ্ট্যই ব্যাখ্যা করে: নিঃসরণ রেখায় শক্তিশালী গলনি (নক্ষত্রটির অন্তরিন ঔজ্জ্বল্যের ১০০ শতাংশ পর্যন্ত), চৌম্বকীয় সক্রিয়তা, আলোকমিতি-সংক্রান্ত পরিবর্তনশীলতা ও জেটসমূহ। নিঃসরণ রেখাগুলি প্রকৃতপক্ষে সৃষ্টি হয় বৃদ্ধিপ্রাপ্ত গ্যাস নক্ষত্রের "পৃষ্ঠভাগে" আঘাত করলে, যা ঘটে নক্ষত্রের চৌম্বক মেরু অঞ্চলে। জেটগুলি হল বৃদ্ধিরই উপজাত: এগুলি অত্যধিক কৌণিক ভরবেগ বহন করে। প্রায় ১ কোটি বছর ধ্রুপদি টি টউরি পর্যায়টি বজায় থাকে। কেন্দ্রীয় নক্ষত্রে উপচয়, গ্রহ গঠন, জেট কর্তৃক উৎক্ষেপন এবং কেন্দ্রীয় নক্ষত্র ও নিকটবর্তী নক্ষত্রগুলি থেকে অতিবেগুনি-বিকিরণের মাধ্যমে আলোকবাষ্পীভবনের ফলে চাকতিটি ক্রমশ অদৃশ্য হয়ে যায়। এর ফলে নবীন নক্ষত্রটি পরিণত হয় একটি দুর্বলভাবে রেখাযুক্ত টি টউরি নক্ষত্রে, যা কোটি কোটি বছর ধরে ধীরে ধীরে বিবর্তিত হয়ে একটি সাধারণ সূর্য-সদৃশ নক্ষত্রে পরিণত হয়।
আদিগ্রহীয় চাকতি
নির্দিষ্ট কয়েকটি পরিস্থিতিতে চাকতিটি (যেটিকে এখন আদিগ্রহীয় চাকতি বলা চলে) একটি গ্রহ ব্যবস্থার জন্ম দিতে পারে। নবীন নক্ষত্র গুচ্ছগুলিতে নক্ষত্রগুলির অতি মাত্রায় ভগ্নাংশগুলির চারিপাশে আদিগ্রহীয় চাকতিগুলিকে দেখা যায়। নক্ষত্র গঠনের গোড়া থেকেই এগুলির অস্তিত্ব থাকে। কিন্তু আদিতম পর্যায়ে এগুলি পারিপার্শ্বিক আবরণের স্বচ্ছতার কারণে অপর্যবেক্ষিতই থেকে যায়। মনে করা হয় যে, একটি শ্রেণি ০ আদিনক্ষত্র ভারী ও উত্তপ্ত হয়। এটি একটি উপচয় চাকতি, যা কেন্দ্রীয় আদিনক্ষত্রকে পুষ্ট করে।  তাপমাত্রা সহজেই ৫ জ্যোতির্বৈজ্ঞানিক এককের মধ্যে ৪০০ কে এবং ১ জ্যোতির্বৈজ্ঞানিক এককের মধ্যে ১,০০০ কে ছাড়িয়ে যেতে পারে। চাকতির উষ্ণায়ন মুখ্যত ঘটে সেটির মধ্যে আলোড়নের সান্দ্র অপচয়ের জন্য এবং নীহারিকা থেকে গ্যাসের পতনের দ্বারা।  অভ্যন্তরীণ চাকতিতে উচ্চ তাপমাত্রার ফলে অধিকাংশ উদ্বায়ী পদার্থ—যেমন জল, জৈব পদার্থ ও কিছু পাথর বাষ্পীভূত হয়ে যায় এবং লোহার মতো অধিকাংশ তাপরোধকারী পদার্থই শুধু অবশিষ্ট থাকে। বরফ টিকে থাকতে পারে শুধুমাত্র চাকতির বাইরের অংশেই।
উপচয় চাকতিগুলির পদার্থবিজ্ঞানে প্রধান সমস্যাটি হল আলোড়নের প্রজন্ম এবং উচ্চ কার্যকরী সান্দ্রতার জন্য দায়ী কার্যসাধন-পদ্ধতিটি। আলোড়নশীল সান্দ্রতাকে কেন্দ্রীয় আদিনক্ষত্রে ভর চাকতির পরিধির মধ্যে ভরবেগের পরিবহণের জন্য দায়ী মনে করা হয়। উপচয়ের জন্য এটি গুরুত্বপূর্ণ, কারণ কেন্দ্রীয় আদিনক্ষত্র কর্তৃক গ্যাস উপচয়িত হয়ে পারে শুধুমাত্র যখন তা অধিকাংশ কৌণিক ভরবেগ হারায় আর এই কৌণিক ভরবেগকে অবশ্যই পরিবাহিত হতে হয় গ্যাসের ক্ষুদ্র অংশের বহিরাভিমুখে চালনার মাধ্যমে। এই প্রক্রিয়ার ফলে আদিনক্ষত্র ও চাকতির ব্যাসার্ধ উভয়ই বৃদ্ধি পায়। নীহারিকার প্রাথমিক কৌণিক ভরবেগ যথেষ্ট বেশি হলে ব্যাসার্ধের বৃদ্ধি ১,০০০ জ্যোতির্বৈজ্ঞানিক একক পর্যন্ত ঘটতে পারে। কালপুরুষ নীহারিকার মতো অনেক নক্ষত্র-গঠনকারী অঞ্চলে বৃহৎ চাকতিগুলি নিয়মিত পর্যবেক্ষিত হয়ে থাকে।
আকসা মসজিদ, কাদিয়ান
আকসা মসজিদ বা মসজিদ আকসা ভারতের কাদিয়ানের একটি আহ্‌মদী মসজিদ। ১৮৭৬ সালে আহ্‌মদীয়া আন্দোলনের প্রতিষ্ঠাতা মির্জা গোলাম আহমদের পিতা মির্জা গোলাম মুর্তজা মসজিদটি নির্মাণ করেন। আহ্‌মদীয়া প্রশাসন বিংশ শতাব্দীর ২০১৪ সালে মসজিদটি পুনর্নির্মাণ এবং সম্প্রসারিত করে মসজিদটির পূর্বের ধারণক্ষমতা ২০০ থেকে ১৫,০০০-এ উন্নীত করে।
মসজিদটি গোলাম আহমদের পারিবারিক বাড়ির আঙ্গিনার ভিতরে অবস্থিত ছিল যা বর্তমানে ভারতের সাদা মিনার(কাদিয়ান) এবং সম্প্রদায়ের গুরুত্বপূর্ণ কার্যালয়গুলির নিকটে অবস্থিত। বর্তমানে এটি আহ্‌মদীয়া মুসলিম সম্প্রদায়ের কেন্দ্র হিসাবে কাজ করে। মসজিদটি বিভিন্ন ধর্মীয় সভা এবং অনুষ্ঠানের স্থান হিসাবেও ব্যবহৃত হয়।
মানসপুত্র
মানসপুত্র (मानसपुत्र, ) হিন্দুধর্মে প্রাণীদের একটি শ্রেণী, যা 'মন-সন্তান' বা ব্রহ্মার 'মন-সন্তান' উল্লেখ করে। হিন্দুধর্মে, ব্রহ্মা তার মন থেকে অনেক সন্তান সৃষ্টি করেছেন বলে বিশ্বাস করা হয়।
মনের এই শিশুদের মাঝে মাঝে প্রজাপতি, প্রতিটি যুগের মানবজাতির পূর্বপুরুষের সাথে অভিন্ন বলে উল্লেখ করা হয়। মনে করা হয় যে মানসপুত্ররা প্রথম পুরুষ স্বয়ম্ভুব মনু এবং প্রথম নারী শতরূপাকে সৃষ্টি করেছিলেন, যার পাঁচটি সন্তান ছিল, যিনি পৃথিবীকে জনবসতি দিয়েছিলেন।
তালিকা
বিষ্ণুপুরাণ অনুসারে, ব্রহ্মার নয় জন মানসপুত্র হল: ভৃগু, পুলস্ত্য, পুলহ, ক্রতু, অঙ্গিরা, মরীচি, দক্ষ, অত্রি ও বশিষ্ঠ। এই ঋষিদেরকে ব্রহ্মর্ষি বলা হয়।
ভাগবত পুরাণ অনুসারে: অঙ্গিরা, অত্রি, পুলস্ত্য, ভৃগু, মরীচি, পুলহ, জাম্ববান, বশিষ্ঠ, দক্ষ, নারদ, চিত্রগুপ্ত, চতুষ্কুমার, হিমাবাত ও শতরূপা।
মানুয়েল ফার্নান্দেজ
মানুয়েল এনহিকে তাভারেস ফার্নান্দেজ (জন্ম: ৫ ফেব্রুয়ারি ১৯৮৬) হলেন একজন পর্তুগিজ পেশাদার ফুটবলার, যিনি রুশ ক্লাব লকোমটিভ মস্কো এবং পর্তুগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন।
তিনি মাত্র ১৮ বছর বয়সে, বেনফিকার হয়ে খেলার মাধ্যমে তার পেশাদার ক্যারিয়ার শুরু করেন। পরবর্তীতে তিনি তার যোগ্যতা প্রমাণের জন্য ইংল্যান্ড এবং স্পেনে ক্লাবে খেলেন। তিনি এভার্টন এবং ভালেনসিয়ার মতো ক্লাবে খেলেছেন। তিনি ২০১১ সালের জানুয়ারি মাসে, তুর্কি ক্লাব বেশিকতাসের সাথে এক চুক্তি স্বাক্ষর করেন। তিনি এই ক্লাবের সাথে সাড়ে তিন বছর ছিলেন। অতঃপর ২০১৪ সালে তিনি রুশ ক্লাব লকোমটিভ মস্কোতে যোগদান করেন।
ফার্নান্দেজ পর্তুগালের বেশ কয়েকটি বয়সভিত্তিক দলে খেলেছেন। তিনি পর্তুগাল অনূর্ধ্ব-২১ দলে খেলার সময় ২টি উয়েফা ইউরোপীয় চ্যাম্পিয়নশিপ খেলেছেন। ২০০৫ সালে, পর্তুগাল জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন।
জিম ক্রো আইন
জিম ক্রো আইন (Jim Crow laws) মার্কিন যুক্তরাষ্ট্রের বর্ণগত বিচ্ছিন্নতাবাদী আইন। ১৮৭৬ ​​থেকে ১৯৬৪ সালে এই আইন যুক্তরাষ্ট্রের বিভিন্ন রাজ্যে জারি ছিল। "জিম ক্রো আইন" আফ্রিকান আমেরিকানদের পৃথকীকরণ এবং বৈষম্য সৃষ্টিতে সুনির্দিষ্ট আইনি ভিত্তি প্রতিষ্ঠা করেছিল। আইনটি প্রথম গৃহযুদ্ধ এবং গৃহযুদ্ধ পরবর্তীকালীন পুনর্গঠনের সময়ে কার্যকর হয় যা বিংশ শতাব্দীর মধ্যভাগ পর্যন্ত এটি কার্যকর ছিল। সব পাবলিক ভবন কৃষ্ণাঙ্গ এবং শ্বেতাঙ্গ সাপেক্ষে বিভক্ত ছিল। "জিম ক্রো" একজন কৃষ্ণাঙ্গ ব্যক্তির জন্য বর্ণবাদী শব্দ হিসেবে ধরা হত। এই বিচ্ছিন্নতা/বিভক্তি সশস্ত্র বাহিনী, স্কুল, রেস্টুরেন্ট, বাস এবং কাউচগুলিতেও কার্যকর ছিল।"ন্যাশনাল অ্যাসোসিয়েশন ফর অ্যাডভান্সমেন্ট ফর কালারাড পিপল" ১৯০৯ সালে প্রতিষ্ঠার পর বর্ণবাদী জিম ক্রো আইনের বিরুদ্ধে প্রাতিষ্ঠানিক লড়াই এর সূচনা হয়। ১৯৫৪ সালে মার্কিন সুপ্রিম কোর্ট রায় দেয় যে রাষ্ট্র পরিচালিত স্কুলগুলিতে এই ধরনের পৃথকীকরণ মার্কিন সংবিধানবিরোধী । সিদ্ধান্তটি ব্রাউন ভি বোর্ড অফ এডুকেশন নামে পরিচিত। অন্যান্য জিম ক্রো আইন ১৯৬৪ সালের নাগরিক অধিকার আইন এবং ১৯৬৫ সালের ভোটিং রাইটস অ্যাক্ট দ্বারা বিলুপ্ত হয়।
উৎপত্তি
জানুয়ারি ১৮৬৫ সালে সংবিধানের ১৩ তম সংশোধনীতে দাস প্রথা বিলুপ্ত করার প্রস্তাবনা হয়। গৃহযুদ্ধ পরবর্তীকালীন (১৮৬৫-১৮৭৭) সময়ে আফ্রিকান-আমেরিকানদের মৌলিক অধিকার কেন্দ্রীয় আইনের মাধ্যমে সংরক্ষিত ছিল। ১৮৭০ এর দিকে দক্ষিণে ডেমোক্রেটরা ক্ষমতা পাওয়া শুরু করল নির্বাচনী কারচুপি ও সন্ত্রাসী কার্যক্রম এবং বিরোধী দল দমনের মাধ্যমে। রাজ্যগুলো ভোটার নিবন্ধন ও নির্বাচনী আইন কড়া করা শুরু করল যার ফলে বেশিরভাগ কৃষ্ণাঙ্গ এবং অনেক শ্বেতাঙ্গ গরিবদের রাজনৈতিক অংশগ্রহণ কমতে শুরু করল। সংস্কৃতিতে এসব বৈষম্যমূলক আইনের বিরুদ্ধে প্রাতিষ্ঠানিক সুযোগ কৃষ্ণাঙ্গদের ছিল না।
চার্লটন শুমা
ঘরোয়া প্রথম-শ্রেণীর জিম্বাবুয়ীয় ক্রিকেটে মাতাবেলেল্যান্ড তুস্কার্স ও র‍্যাঞ্জার্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলছেন। এছাড়াও, ডানহাতে নিচেরসারিতে ব্যাটিং করছেন চার্লটন শুমা।
প্রথম-শ্রেণীর ক্রিকেট
২০১৬ সাল থেকে চার্লটন শুমা’র প্রথম-শ্রেণীর খেলোয়াড়ী জীবন চলমান রয়েছে। ২৩ ফেব্রুয়ারি, ২০১৯ তারিখে প্রো৫০ চ্যাম্পিয়নশীপে মাতাবেলেল্যান্ড তুস্কার্সের পক্ষে লিস্ট এ ক্রিকেটে অভিষেক ঘটে তার। ১৪ মার্চ, ২০১৯ তারিখে স্টানবিক ব্যাংক ২০ সিরিজ প্রতিযোগিতায় একই দলের পক্ষে টুয়েন্টি২০ খেলায় প্রথমবারের মতো অংশ নেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট, দুইটিমাত্র একদিনের আন্তর্জাতিক ও একটিমাত্র টুয়েন্টি২০ আন্তর্জাতিকে অংশগ্রহণ করেছেন চার্লটন শুমা। ২২ ফেব্রুয়ারি, ২০২০ তারিখে ঢাকায় স্বাগতিক বাংলাদেশ দলের বিপক্ষে টেস্ট ক্রিকেটে অভিষেক ঘটে তার। অন্যদিকে, ৩ মার্চ, ২০২০ তারিখে সিলেটে একই দলের বিপক্ষে একদিনের আন্তর্জাতিকে অভিষেক ঘটে তার। ৬ মার্চ, ২০২০ তারিখে একই মাঠে ও একই দলের বিপক্ষে সর্বশেষ ওডিআইয়ে অংশ নেন তিনি।
২০১৯-২০ মৌসুমে শ্রীলঙ্কা দল জিম্বাবুয়ে সফরে আসে। জানুয়ারি, ২০২০ সালে সফরকারীদের বিপক্ষে টেস্ট সিরিজের অংশ নেয়ার উদ্দেশ্যে তাকে জিম্বাবুয়ে দলে রাখা হয়। কিন্তু, কোন টেস্টে খেলানো হয়নি তাকে। পরের মাসে ক্রেগ আরভিনকে অধিনায়কত্ব প্রদান করে ২০১৯-২০ মৌসুমে বাংলাদেশ গমনার্থে একমাত্র টেস্ট খেলার জন্যে তাকে পুনরায় জিম্বাবুয়ে দলের সদস্য করা হয়। ২২ ফেব্রুয়ারি, ২০২০ তারিখে ঢাকায় অনুষ্ঠিত টেস্টে স্বাগতিক বাংলাদেশ দলের বিপক্ষে অভিষেক পর্ব সম্পন্ন হয় তার। এছাড়াও, একই দলের বিপক্ষে ওডিআই ও টুয়েন্টি২০আই দলে জিম্বাবুয়ের সদস্য হিসেবে মনোনীত করা হয়।
৩ মার্চ, ২০২০ তারিখে সিলেটে সিরিজের দ্বিতীয় দিবা-রাত্রির খেলায় ওডিআই অভিষেক ঘটে তার। এরপর, ১১ মার্চ, ২০২০ তারিখে সিরিজের দ্বিতীয় টুয়েন্টি২০আইয়ে অভিষিক্ত হন তিনি।
অথর্বশীরস উপনিষদ
অথর্বশীরস উপনিষদ (সংস্কৃত: अथर्वसिरस् उपनिषत्) হল সংস্কৃত পাঠ যা হিন্দুধর্মের একটি ছোট উপনিষদ। এটি অথর্ববেদের সাথে যুক্ত ৩১টি উপনিষদের মধ্যে রয়েছে। এটি শৈব উপনিষদ হিসেবে শ্রেণীবদ্ধ করা হয়েছে যা দেবতা রুদ্রকে কেন্দ্র করে।
উপনিষদ এই দাবির জন্য উল্লেখযোগ্য যে সমস্ত দেবতা রুদ্র বা শিব, প্রত্যেকেই এবং সবকিছুই রুদ্র, এবং রুদ্র হল সমস্ত জিনিসের মধ্যে পাওয়া নীতি, তাদের সর্বোচ্চ লক্ষ্য, দৃশ্যমান বা অদৃশ্য সমস্ত বাস্তবতার অন্তর্নিহিত সারাংশ। রুদ্র হল আত্মা ও ব্রহ্ম, এবং হৃদয়ে অবস্থান। পাঠ্য বলছে, রুদ্রের প্রতীক হল ওঁ, ক্রোধ ও লালসা পরিত্যাগ করে এবং একা নীরবতার মাধ্যমে তাকে উপলব্ধি করা যায়। জার্মান দার্শনিক হেগেল ব্যাপকভাবে উদ্ধৃত করেছেন, পাঠ্যটি এর অদ্বৈতবাদ (অদ্বৈত) জন্য পরিচিত।
এটি অথর্বশীরসোপনিষদ, অথর্বশীরা, অথর্বশীর নামেও পরিচিত, এবং ১০৮টি উপনিষদের মুক্তিকা সূত্রে শীর উপনিষদ হিসেবে।
একটি শৈব উপনিষদ হওয়ায়, এটি শিব-অথর্ব-শীর্ষং  বা শিবথর্ব-শীর্ষং নামেও পরিচিত।
কালপঞ্জি
অথর্বশীরস উপনিষদ সম্ভবত খ্রিস্টপূর্বাব্দে লেখা প্রাচীন পাঠ, কিন্তু এর সঠিক তারিখ অনিশ্চিত। এটি গৌতম ধর্মসূত্রের ১৯.১২ শ্লোকে উল্লেখ করা হয়েছে, বৌধায়ন ধর্মসূত্র শ্লোক ৩.১০.১০,  বশিষ্ঠ ধর্মসূত্র শ্লোক ২২.৯ ও অন্যত্র।
উপনিষদ, পরমেশ্বরানন্দ বলেন, "পরবর্তী উপনিষদ"-এর বিভাগের অন্তর্গত এবং তিনি এটিকে আনুমানিক ৫ম শতাব্দীর খ্রিস্টপূর্বাব্দে উল্লেখ করেছেন। ডেউসেন মন্তব্য করেছেন যে এটি পাঁচটি উপনিষদের একটি দল থেকে যা হিন্দুধর্মে আত্মার প্রতীক হিসেবে দেবতা শিবকে দাবি করে। এই পাঁচটি উপনিষদ - অথর্বশীরস, অথর্বশীখা, নীলরুদ্র, কালাগ্নিরুদ্র ও কৈবল্য - প্রাচীন, নীলরুদ্র সম্ভবত প্রাচীনতম এবং কৈবল্য অপেক্ষাকৃত পরবর্তী যুগের উপনিষদ শ্বেতাশ্বেতরের সময়ের কাছাকাছি রচিত উপনিষদ, মুণ্ডক উপনিষদ, ও মহানারায়ণ উপনিষদ।
গঠন
পাঠ্যটি ৭টি অধ্যায় নিয়ে গঠিত, বেশিরভাগই কিছু পদ্য সহ গদ্য। পাঠ্যের বেশ কয়েকটি সংস্করণ জানা যায়, এবং টিকে থাকা পাণ্ডুলিপিগুলি নষ্ট হওয়ার প্রমাণ দেখায়।
রুদ্র কে?
পাঠ্যের ১ম অধ্যায়টি "রুদ্র কে?" প্রশ্নের উত্তর দিয়ে শুরু হয়েছে। তাকে পরিচয় করিয়ে দেওয়া হয় "যা আগে ছিল, এখন আছে এবং ভবিষ্যতেও থাকবে", শাশ্বত ও অনাদি, দৃশ্যমান ও অদৃশ্য, ব্রহ্ম ও অব্রহ্ম, পূর্ব ও পশ্চিম এবং উত্তর ও দক্ষিণ এবং উপরে ও নীচে, পুংলিঙ্গ ও স্ত্রীলিঙ্গ এবং নিরপেক্ষ, সাবিত্রী ও গায়ত্রী, চেহারা ও বাস্তবতা, জল ও অগ্নি, গরু ও মহিষ, পদ্মফুল ও সোম ছাঁকনি, ভিতরে ও বাইরে, সবকিছুর অভ্যন্তরীণ সারাংশ।
এই অধ্যায়টি উল্লেখ করে এবং অথর্ববেদের অধ্যায় ৪.১ ও ১০.৮, বৃহদারণ্যক উপনিষদ অধ্যায় ৬.১ এবং ছান্দোগ্য উপনিষদ অনুচ্ছেদ ৭.২৫ থেকে স্তোত্রের অংশগুলিকে অন্তর্ভুক্ত করে, তবে এটি রুদ্রের মাধ্যমে সেই ধারণাগুলিকে প্রকাশ করে।
রুদ্র সর্বোত্তম, সমস্ত দেবতা, ব্রহ্মাণ্ড
অধ্যায় ২ গঠনের পুনরাবৃত্তি শ্লোক শৈলীতে যোগ করা হয়েছে: "यो वै रुद्रः स भगवान्यश्च ब्रह्मा तस्मै वै नमोनमः রুদ্র যিনি উচ্চাভিলাষী, তিনি ব্রহ্মা, তাঁকে নমস্কার, নমস্কার!"
- অথর্বশীরস উপনিষদ, ২.১
একই শ্লোকটি ব্রহ্মার পরিবর্তে অসংখ্য দেবতার (বিষ্ণু, স্কন্দ, ইন্দ্র, অগ্নি, বায়ু, সূর্য ও অন্যান্য) নাম দিয়ে পুনরাবৃত্তি করা হয়েছে, তারপরে প্রকৃতির বস্তু, পদার্থ, দিক, রঙ, মন্ত্র, ধারণা (সত্য) দ্বারা প্রতিস্থাপিত হয়েছে, শেষ শ্লোকটির সাথে উল্লেখ করা হয়েছে "রুদ্র সর্বোৎকৃষ্ট, তিনি বিশ্বব্রহ্মাণ্ড, তাঁকে নমস্কার, নমস্কার"।
অধ্যায় ৩ গদ্যে যোগ করা হয়েছে, এবং রুদ্র হিসাবে সবকিছু এবং প্রত্যেকের একত্বকে জাহির করে চলেছে। তাকে প্রবৃদ্ধি, সমৃদ্ধি, শান্তি, সকলের মতো, অ-সকল, সামগ্রিক, অ-সমগ্র, যেমন সম্পন্ন, অ-সম্পন্ন, সবকিছুর পিছনে নীতি ও প্রতিটি জীবিত রূপ এবং সবকিছুর সর্বোচ্চ লক্ষ্য হিসাবে দাবি করা হয়। যে পরিবর্তিত হয়।
উপনিষদ তখন উল্লেখ করে এবং ঋগ্বেদের স্তোত্র ৮.৪৮.৩-এর একটি অংশ অন্তর্ভুক্ত করে, যেখানে বলা হয়েছে যে যে এই আলোটি দেখেছে তার কারও শত্রুতা বা বিদ্বেষের ভয় থাকতে পারে না:
"আমরা সোম পান করেছি, অমর হয়েছি, আলোর মধ্যে ঢুকে পড়েছেন, খুঁজে পেয়েছেন দেবতা! শত্রুতা এখন আমাদের কি ক্ষতি করতে পারে, কি, হে অমর, মানুষের বিদ্বেষ!"
- অথর্বশীরস উপনিষদ, অধ্যায় ৩
পাঠ্য দাবি করে, সোম ও সূর্যের আগে আত্মা বিদ্যমান ছিল। সমগ্র বিশ্ব হল ওঁ প্রতীক, এবং সমস্ত দেবতা, সমস্ত অত্যাবশ্যক শ্বাস এবং তিনি (রুদ্র)ও প্রতিটি জীবের হৃদয়ে আছেন। ওঁ পবিত্র আহ্বান, ওঁ রুদ্র, তিনি অসীম, তিনি রক্ষাকারী, তিনিই শুদ্ধ, তিনি সূক্ষ্ম, তিনি বিদ্যুতের ন্যায়, তিনিই সর্বোচ্চ ব্রহ্ম, তিনিই এক, তিনিই রুদ্র, তিনি হলেন মহেশ্বর, পাঠ্য যোগ করে।
রুদ্র হল ওঁ, উভয়ই আত্ম, ব্রহ্ম এবং জগতের প্রতীক
উপনিষদে বলা হয়েছে যে রুদ্র অন্তরে আত্মায় বাস করে। ৪ অধ্যায়ে, পাঠ্যটি রহস্যময় ব্যাখ্যা দেয় যে কেন রুদ্রকে সেভাবে বর্ণনা করা হয়েছে। তাকে ওঁ বলা হয়, পাঠ্যটি বলে, কারণ উচ্চারণ করলে তিনি প্রাণকে উপরের দিকে যেতে বাধ্য করেন। তাকে পবিত্র আহ্বান বলা হয় কারণ তিনি সমস্ত বেদের সারাংশ।  তিনি মহাবিশ্বের নীরবতা বিস্তৃত কারণ তাকে সর্বব্যাপী বলা হয়। তাকে অসীম বলা হয় কারণ যখন উচ্চারণ করা হয় তখন কোন মাত্রায় এর কোন শেষ থাকে না, পাঠ্যটি বলে।
তাকে রক্ষা করা বলা হয়, কারণ তিনি পুনর্জন্ম ও কষ্টের ভয় দূর করেন। তাকে সূক্ষ্ম বলা হয়, পাঠ্য দাবি করে, কারণ তাকে উচ্চারণ করলে অঙ্গ-প্রত্যঙ্গ কাঁপতে থাকে। তাকে সর্বোচ্চ ব্রহ্ম বলা হয় কারণ তিনি সর্বোচ্চ, সর্বোচ্চ লক্ষ্য, শক্তি যা শক্তিশালীকে শক্তিশালী করে। তাকে এক বলা হয় কারণ তার মধ্যে সবকিছু শেষ হয় এবং তিনি সমস্ত প্রাণীকে একত্রিত করেন। তিনি দাবি করেন যে পাঠটিকে উচ্চ মহেশ্বর বলা হয় কারণ তাঁর থেকেই সমস্ত বেদ প্রবাহিত হয় এবং তাঁর মধ্যে আত্মা (আত্ম, স্ব) এবং যোগের দক্ষতার উপলব্ধির মাধ্যমে উত্থিত হয়।
রুদ্র সকল পুরুষের মধ্যে আছেন, সর্বব্যাপী, তিনি জন্মেছিলেন, এবং তিনি জন্মগ্রহণ করবেন, তিনি সমস্ত জগতের স্থানগুলিতে আছেন, অধ্যায় ৫ শুরু হয়। রুদ্র আছে, উপনিষদ বলে, এবং তার দ্বিতীয় নেই। তিনি সমস্ত জীবের মধ্যে বাস করেন এবং শেষ হলে তারা তাঁর মধ্যে ফিরে আসে। তাঁর মাধ্যমে সমগ্র মহাবিশ্ব ছড়িয়ে পড়ে। যে তাকে জানে সে শান্তিতে প্রবেশ করে। তিনি একতা, তিনি শাশ্বত, তিনি শক্তি, তিনি ওঁ, তিনি নীরবতা যা ওঁ-কে অনুসরণ করে।
রুদ্র ও অদ্বিতীয়, পশুপাত
পাঠ্যের ৫ অধ্যায়ে জোর দেওয়া হয়েছে যে রুদ্রকে এক হিসাবে শ্রদ্ধা করা উচিত, তার দ্বিতীয়টি নেই। তিনি অন্তরে বাস করেন, যারা রাগ, লোভ ও পার্থিব বাসনা ত্যাগ করে তারা তাকে উপলব্ধি করে শান্তি লাভ করে। আগুন, পাঠ্যটি বলে, শেষ পর্যন্ত ছাই, বাতাস ছাই, জল ছাই, পৃথিবী ছাই, মহাবিশ্ব ছাই, শরীর ও মন ছাই, এবং এইভাবে পশুপাত প্রার্থনার রূপ হিসাবে নিজেকে ছাই দিয়ে ঢেকে দেয়।
রুদ্র সর্বজ্ঞ, সর্বশক্তিমান ও সর্বব্যাপী। যে তাকে অন্বেষণ করে সে পরম সুখ পায়। রুদ্র সর্বত্র বিরাজমান, তিনিই সমস্ত বস্তু, তিনি অগ্নিতে, তিনি জলে, তিনি উদ্ভিদ ও বৃক্ষে পরিণত হয়েছেন, তিনি সমস্ত জীবে পরিণত হয়েছেন, উপনিষদের ৬ অধ্যায়ে বলা হয়েছে। রুদ্র ছাড়া আর কিছুই নেই। তিনি চিরন্তন, যে সময় থেকে জন্ম হয়। আগে কিছুই নয়, পরেও কিছু নয়, তিনি সারা বিশ্বে বিস্তৃত।
তুফানগঞ্জ মহকুমা
তুফানগঞ্জ মহকুমা ভারতের অঙ্গরাজ্য পশ্চিমবঙ্গের জলপাইগুড়ি বিভাগের অন্তর্গত কোচবিহার জেলার একটি প্রশাসনিক একক।
অন্যান্য মহকুমা
কোচবিহার জেলায় রয়েছে পাঁচটি প্রশাসনিক মহকুমা, এগুলি নিম্নরূপ:
প্রশাসনিক একক
তুফানগঞ্জ মহকুমা দুটি পুলিশ থানা, দুটি সমষ্টি উন্নয়ন ব্লক, দুটি পঞ্চায়েত সমিতি, ২৫ টি গ্রাম পঞ্চায়েত, ১২৭ টি মৌজা, ১২৫ টি জনবসতিপূর্ণ গ্রাম একটি পৌরসভা এবং দুটি জনগণনা নগর রয়েছে। পৌরসভাটি হলো: তুফানগঞ্জ আর জনগণনা নগর দুটি হলো: কামত ফুলবাড়ী এবং ছোটলাউকুঠি। মহকুমাটির মহকুমা সদর রয়েছে তুফানগঞ্জে।
ব্লক
তুফানগঞ্জ মহকুমায় অবস্থিত সমষ্টি উন্নয়ন ব্লকগুলি হল:
শিক্ষা ব্যবস্থা
২০১২-১৩ সালের তথ্য সহ কোচবিহার জেলার শিক্ষা পরিস্থিতির একটি বিস্তৃত চিত্র নীচের সারণীতে দেওয়া হল (তথ্য সংখ্যায়)।
বি.দ্র.: প্রাথমিক বিদ্যালয়ে জুনিয়র বেসিক স্কুল অন্তর্ভুক্ত; মাধ্যমিক বিদ্যালয়, উচ্চ বিদ্যালয় এবং উচ্চ মাধ্যমিক বিদ্যালয়ের মধ্যে রয়েছে মাদ্রাসা; কারিগরি স্কুলগুলির মধ্যে রয়েছে জুনিয়র টেকনিক্যাল স্কুল, জুনিয়র গভর্নমেন্ট পলিটেকনিক, ইন্ডাস্ট্রিয়াল টেকনিক্যাল ইনস্টিটিউট, ইন্ডাস্ট্রিয়াল ট্রেনিং সেন্টার, নার্সিং ট্রেনিং ইনস্টিটিউট ইত্যাদি। কারিগরি ও পেশাগত কলেজের মধ্যে রয়েছে ইঞ্জিনিয়ারিং কলেজ, মেডিকেল কলেজ, প্যারা-মেডিকেল ইনস্টিটিউট, ম্যানেজমেন্ট কলেজ, শিক্ষক প্রশিক্ষণ ও নার্সিং ট্রেনিং কলেজ, আইন কলেজ, আর্ট কলেজ, সঙ্গীত কলেজ ইত্যাদি। বিশেষ ও উপানুষ্ঠানিক শিক্ষা কেন্দ্রের মধ্যে রয়েছে শিশু শিক্ষা কেন্দ্র, মাধ্যমিক শিক্ষা। কেন্দ্র, রবীন্দ্র মুক্ত বিদ্যালয়ের কেন্দ্র, স্বীকৃত সংস্কৃত টোল, অন্ধ এবং অন্যান্য প্রতিবন্ধী ব্যক্তিদের জন্য প্রতিষ্ঠান, অঙ্গনওয়াড়ি কেন্দ্র, সংস্কারমূলক বিদ্যালয় ইত্যাদি।
শিক্ষা প্রতিষ্ঠান
তুফানগঞ্জ মহকুমায় নিম্নলিখিত শিক্ষা প্রতিষ্ঠানগুলি রয়েছে:
স্বাস্থ্য ব্যবস্থা
নিম্নের সারণিতে (সমস্ত তথ্য সংখ্যায়) ২০১২-১৩ বর্ষের পরিগণনায় ২০১৩ সালের তথ্য সহ কোচবিহার জেলার হাসপাতাল, স্বাস্থ্যকেন্দ্র এবং উপ-কেন্দ্রে উপলব্ধ চিকিৎসা সুবিধা এবং রোগীদের চিকিৎসার একটি পর্যবেক্ষণ উপস্থাপন করা হল:
.* নার্সিংহোম ব্যতিরেকে
চিকিৎসার সুযোগ সুবিধা
হাসপাতাল: (নাম, স্থান, শয্যা)
গ্রামীণ হাসপাতাল: (নাম, সউ ব্লক, স্থান, শয্যা)
ব্লক প্রাথমিক স্বাস্থ্য কেন্দ্র: (নাম, সউ ব্লক, স্থান, শয্যা)
প্রাথমিক স্বাস্থ্য কেন্দ্র : (ব্লক অনুযায়ী)(সউ ব্লক, স্থান, শয্যা)
বাংলাদেশে আটকে পড়া পাকিস্তানি
২০০৮ সালের আগে পর্যন্ত বিহারিরা রাষ্ট্রহীন ছিল যখন ঢাকা হাইকোর্টের একটি রায় তাদেরকে বাংলাদেশী নাগরিকত্বের অধিকার প্রদান করে। এই রায় বাংলাদেশের স্বাধীনতা যুদ্ধের সময় প্রাপ্তবয়স্ক শরণার্থীদের আওতাভুক্ত নয়। ২০১৫ সালের মার্চ মাসে পাকিস্তানের পররাষ্ট্র মন্ত্রণালয় বলেছে যে ১৭০,০০০ এর ও বেশি বিহারীকে পাকিস্তানে ফেরত পাঠানো হয়েছে এবং অবশিষ্ট 'আটকে পড়া পাকিস্তানিরা' আর তাদের দায়িত্ব নয় বরং বাংলাদেশের দায়িত্ব।
বিহারীদের আগমন
বাংলাদেশ মিশ্র সংস্কৃতির দেশ। দেশের সুপ্রাচীন ইতিহাসে ভিন্ন ভিন্ন ভাষাগোষ্ঠীর আগমনের প্রমাণ পাওয়া যায়। একসময় বাংলাদেশে উর্দুভাষী জনগোষ্ঠীর ব্যাপক আগমন ঘটে। পুরানো ঢাকা কিংবা দেশের অন্যান্য স্থানে যে বনেদী মুসলমান পরিবারগুলো ছিল তারা নানা কারণে আরবি এবং ফার্সির পাশাপাশি উর্দু চর্চা করত। তাদের পারিবারিক ও সামাজিক পরিমণ্ডলের ভাষাও ছিল উর্দু। ব্রিটিশ শাসনামলের শেষ দশকগুলোতে ব্রিটিশ প্রশাসনের অধীনে কাজ করার জন্য অনেক উর্দু ভাষাভাষী তৎকালীন পূর্ব বাংলায় আসে। তাদের মধ্যে এক বিশাল অংশ ছিল বিহার থেকে আগত যারা প্রধানত রেল, পুলিশ, বিচার ব্যবস্থা ও অন্যান্য বেসামরিক পদগুলোতে যোগ দিয়েছিল। ঢাকা থেকে ২০০ মাইল উত্তর-পশ্চিমে সৈয়দপুরে এ অঞ্চলের অন্যতম বৃহৎ রেলওয়ে ওয়ার্কশপ অবস্থিত। এ ওয়ার্কশপে কাজ করার জন্য ব্রিটিশরা বিহার থেকে এখানে নিয়ে এসেছিল। ১৯৪৬ সালে বিহার মুসলিম হত্যাকান্ডের শিকার হয়ে ও ১৯৪৭ সালে মুহম্মদ আলী জিন্নাহর দ্বিজাতিতত্ত্বে ভারত বিভাজনকালে অধিকাংশ বিহারী মুসলমান তৎকালীন পূর্ব পাকিস্তানে চলে আসে।
পূর্ব পাকিস্তানে
১৯৪৭ সালে যখন উপমহাদেশ বিভক্ত হলো তখন ভারত-পাকিস্তান বিভক্তির কয়েক মাসের মধ্যেই হিন্দু মুসলিম দ্বন্দ্ব্ব্বে ২ কোটি লোক বাস্তুহারা হয় এবং ১০ লক্ষ লোক মারা যায়। ৭৫ হাজার মহিলা নির্যাতিত, ধর্ষিত ও গৃহহারা হয়। ১৯৪৭ সালের মধ্যে ৭২ লাখ মুসলিম পূর্ব ও পশ্চিম পাকিস্তানে অভিবাসী হিসাবে গমন করে। অন্যদিকে ৫৫ লাখ হিন্দু ও শিখ ভারতে অভিবাসী হিসাবে যায়। এর মধ্যে ১৩ লাখ মুসলিম অভিবাসী পূর্ব পাকিস্তানে যায় যাদের মধ্যে ১০ লাখ ছিল বিহার থেকে আসা। সেই সময়ে বিহারে ভয়াবহ সাম্প্রদায়িক দাঙ্গার মুখে বিহার, উড়িষ্যা ও পশ্চিম বঙ্গ থেকে বিপুল সংখ্যক মুসলিম অভিবাসী পূর্ব বাংলায় আশ্রয় নিতে বাধ্য হয়। এছাড়া ব্রিটিশরা তাদের সরকারি কর্মকর্তা-কর্মচারীদের যে কোন একটি দেশে যোগদানের সুযোগ করে দেয়। এ সুযোগ এবং ১৯৪৭ এর ঘটনা প্রবাহে ভারতের উত্তর প্রদেশ, বিহার এবং পশ্চিম বাংলা থেকে লক্ষ লক্ষ মুসলমান তৎকালীন পূর্ব বাংলা (বাংলাদেশ) ও পাকিস্তানে চলে আসে বা আসতে বাধ্য হয়। এভাবে শুরু হয় অর্থনৈতিক, রাজনৈতিক ও সামাজিক নতুন পরিচয়ের আশায় লক্ষ লক্ষ হিন্দু মুসলমানের ভিন্নমুখী যাত্রা। বাংলাদেশে (তৎকালীন পাকিস্তান) আসা এ সকল অভিবাসীর বিরাট অংশ ছিল উর্দুভাষী। তখন রাজনৈতিক কারণে এদেরকে উদ্বাস্তু না বলে মুহাজির হিসাবে আখ্যায়িত করা হয়। এসব অভিবাসীরা আরবি এবং ফার্সির পাশাপাশি উর্দু চর্চা করত। তাদের পারিবারিক ও সামাজিক পরিমণ্ডলের ভাষাও ছিল উর্দু। এরা বাংলাদেশে সাংস্কৃতিক ও ভৌগোলিক ভিন্নতার পাশাপাশি ভাষাগত ভিন্নতার মুখোমুখি হয়। বাংলা ভাষা কিংবা লিপি তাদের কাছে গ্রহণযোগ্য ছিল না। এ কারণে এবং রাজনৈতিক নীতির কারণে এরা বাংলা ভাষাকে এড়িয়ে চলে এবং দৃঢ় গোষ্ঠীগত বন্ধনে আবদ্ধ থাকে। বৃহত্তর বাঙালি জনগোষ্ঠী থেকে তারা সব সময় আলাদা থাকে। ফলে প্রথম থেকে সাংস্কৃতিক ও রাজনৈতিক কারণে এরা বাংলাদেশের প্রধান জনগোষ্ঠী থেকে বিচ্ছিন্ন হয়ে পড়ে এবং এই ধারা এখনো অব্যাহত রয়েছে।
স্বাধীন বাংলাদেশে
১৯৭১ সালের মুক্তিযুদ্ধ এবং পরবর্তী ঘটনাপ্রবাহ বিহারীদেরকে একটি নির্দিষ্ট গণ্ডির মধ্যে আবদ্ধ করে ফেলে। ১৯৭১ সালে পূর্ব ও পশ্চিম পাকিস্তানের মধ্যে যখন বাংলাদেশের স্বাধীনতা যুদ্ধ শুরু হয়, তখন বিহারীরা পশ্চিম পাকিস্তানের পক্ষ নেয়, বাংলাকে সরকারি ভাষা হিসেবে গড়ে তোলার দাবির বিরোধিতা করে এবং অনেক বিহারীর মতো উর্দুকে রাষ্ট্রভাষা হিসেবে বেছে নেয়, এটি ছিল তাদের মাতৃভাষা। গোপন ও পরে ভারতীয় সহায়তায় পূর্ব পাকিস্তান বাংলাদেশের স্বাধীন রাষ্ট্রে পরিণত হয়। যুদ্ধের সময় বিহারী সম্প্রদায়ের উপর অনেক হামলা হয় যেহেতু তাদেরকে পশ্চিম পাকিস্তানি আধিপত্যের প্রতীক হিসেবে দেখা হয়।
মুক্তিযুদ্ধের পর তাদের ভবিষ্যৎ প্রশ্নে ইউএনএইচসিআর ও আইসিআরসি তাদের নিয়ে কাজ করে। ১৯৭৩ এবং ১৯৭৪ সালে ভারত, পাকিস্তান এবং বাংলাদেশ এই মানবিক সমস্যা মোকাবেলায় একাধিক চুক্তি করে। ইন্দো-পাক অ্যাগ্রিমেন্ট ১৯৭৩, জেস ট্রাইপার্টাইট অ্যাগ্রিমেন্ট অব বাংলাদেশ-পাকিস্তান-ইন্ডিয়া, ১৯৭৪ এই চুক্তিগুলোর মধ্যে অন্যতম। আইসিআরসি বাংলাদেশে অবস্থানরত বিহারীদের পুনর্বাসনের চেষ্টার অংশ হিসেবে নাগরিকত্ব সম্পর্কে জানতে চায়। তখন তারা পাকিস্তানে যাবার পক্ষে রায় দেয়। তখন বাংলাদেশে অবস্থানরত বিহারীদের আটকে পড়া পাকিস্তানি বলে অভিহিত করা হয়। ফলশ্রুতিতে বিহারীদের তথা উর্দুভাষী এ জনগোষ্ঠীর একটি অংশকে পাকিস্তানে পুনর্বাসন করা হয় বা পুনর্বাসনের উদ্দেশ্যে বাকিদের আইসিআরসি'র অধীনে বাংলাদেশের ৬৬টি ক্যাম্পে আশ্রয় দেয়া হয়।
আইসিআরসি ১৯৭২ সালে বাংলাদেশে ৬৬টি ক্যাম্প স্থাপন করে। এর মাধ্যে ছিল ঢাকার মিরপুর (২৫টি) ও মোহাম্মদপুর (৬টি)। মোহাম্মদপুরের ৬টি ক্যাম্প হলো জেনেভা ক্যাম্প, টাউন হল ক্যাম্প, সিআরও ক্যাম্প, মার্কেট ক্যাম্প, কমিউনিটি সেন্টার ক্যাম্প এবং স্টাফ কোয়ার্টার ক্যাম্প। ১৯৭৩ সালে আইসিআরসি এর বিদায়ের পর বাংলাদেশ সরকার ও বিডিআরএস (Bangladesh Red Crescent Society) এদের দায়িত্ব নেয়।
শরনার্থী সমস্যা
তাদের প্রাথমিক পাকিস্তানপন্থী অবস্থানের কারণে, বিহারীরা পাকিস্তানে ফেরত যাওয়ার ইচ্ছা ছিল। প্রাথমিকভাবে, ৮৩,০০০ বিহারী (৫৮,০০০ প্রাক্তন সরকারী কর্মচারী এবং সামরিক কর্মচারী), বিভক্ত পরিবারের সদস্য এবং ২৫,০০০ জনকে পাকিস্তানে সরিয়ে নেওয়া হয়। অবশিষ্ট বিহারীরা এখানে থেকে গেছে কারণ পাকিস্তানি সেনাবাহিনী এবং পাকিস্তানি বেসামরিক নাগরিকদের সরিয়ে নেওয়া হয় এবং তারা উভয় দেশে অবাঞ্ছিত মনে হয়। সে সময় পাকিস্তান সরকার হাজার হাজার আফগান শরণার্থী নিয়ে ঝামেলায় ছিল। উপরন্তু, পাকিস্তান সরকার বিশ্বাস করে যে যেহেতু বাংলাদেশ এখনও পূর্ব পাকিস্তানের উত্তরাধিকারী রাষ্ট্র, তাই পাকিস্তান, পশ্চিম পাকিস্তানে পালিয়ে আসা লক্ষ লক্ষ শরণার্থীদের (অনেক বাঙ্গালীসহ) দেশে জায়গা দিয়ে দায়িত্ব পালন করেছে তেমন বাংলাদেশেরও দায়িত্ব বিহারিদের জায়গা দেওয়া উচিত। পাকিস্তানের কিছু দল পাকিস্তান সরকারকে বিহারীদের গ্রহণ করার আহ্বান জানিয়েছে।
১৯৭৪ সালে একটি চুক্তিতে পাকিস্তান ১৭০,০০০ বিহারী শরণার্থী গ্রহণ করে; যাইহোক, প্রত্যর্পণ প্রক্রিয়া পরবর্তীতে স্থগিত করা হয়।
জেনেভা ক্যাম্প
আইসিআরসি এর সদর দফতর জেনেভাতে। এ নামে তাই ১৯৭২ সালে নামকরণ করা হয় জেনেভা ক্যাম্প। লিয়াকত হাউজিং সোসাইটির সাথে চুক্তির মাধ্যমে এ স্থানটিতে অস্থায়ী ভিত্তিতে ক্যাম্প তৈরি করা হয়। সেখানে আশ্রয় নেয় ১৯৭১ সালে বাস্তুহারা বিহারীরা যারা মোহাম্মদপুরের রাস্তা, মসজিদ, স্কুলে অবস্থানরত ছিল। এটি বর্তমানে ঢাকা সিটি কর্পোরেশনের ৪৫ নং ওয়ার্ডের অধীনে অবস্থিত। জেনেভা ক্যাম্পের জনসংখ্যা প্রায় ৩০ হাজার। ক্যাম্পটি দুই অংশে বিভক্ত। এক পাশে ব্লক এ এবং বি। অপর পাশে সি থেকে আই পর্যন্ত (৭টি ব্লক)। সবচেয়ে বড় ব্লক সি এবং সবচেয়ে ছোট ব্লক আই। ১৯৭৩ সালে আইসিআরসি থেকে ক্যাম্পের দায়িত্ব নেয় বিডিআরএস। ১৯৭৫ সালে ক্যাম্পের দায়দায়িত্ব বাংলাদেশ সরকারের ত্রাণ ও পুনর্বাসন মন্ত্রণালয়ের অধীনে আসে।
বাংলাদেশে উর্দুভাষী জনগোষ্ঠীর মূল সমস্যাটি নাগরিকত্ব সংক্রান্ত। তারা বাংলাদেশী না পাকিস্তানি? ২০০৩ সালের হাইকোর্টের এক রায় অনুযায়ী ১৯৭১ সালের পরে জন্ম বাংলাদেশের বিহারিরা বাংলাদেশী।
বাংলাদেশী নাগরিকত্ব
২০০৩ সালের মে মাসে বাংলাদেশের হাইকোর্টের একটি রায় দশজন বিহারীকে নাগরিকত্ব ও ভোটাধিকার অর্জনের অনুমতি দেয়; এই রায় বিহারীদের মধ্যে এক প্রজন্মের ব্যবধান উন্মোচন করেছে, যেখানে তরুণ বিহারীরা এই রায়ের সাথে "উচ্ছ্বসিত", কিন্তু অনেক বয়স্ক মানুষ তরুণ প্রজন্মের উৎসাহে হতাশ হয়ে পড়েছে। অনেক বিহারী এখন বাংলাদেশে বৃহত্তর নাগরিক অধিকার এবং নাগরিকত্ব চায়।
তিফা ইন ট্রাবল
তিফা ইন ট্রাবল (طیفا اِن ٹرَبل‎) হচ্ছে ২০১৮ সালে মুক্তিপ্রাপ্ত একটি পাকিস্তানি উর্দু চলচ্চিত্র। চলচ্চিত্রটি সহিংস-হাস্য এবং প্রেমমূলক ধাঁচের ছিলো। চলচ্চিত্রটির পরিচালক আহসান রহিম যিনি পাকিস্তানের প্রচুর টেলিভিশন বিজ্ঞাপন পরিচালনা করেছেন তার ট্যাডপোল ফিল্মস ব্যানারের মাধ্যমে, এছাড়া তিনি অনেক সঙ্গীত ভিডিও বানিয়েছেন। চলচ্চিত্রটিতে নায়ক ছিলেন আলী জাফর যিনি আগে চলচ্চিত্রে অভিনয় করলেও ভারতীয় হিন্দি চলচ্চিত্রে করতেন কিন্তু এটিই ছিলো তার নিজের দেশের প্রথম চলচ্চিত্র যেটাতে তিনি নায়ক ছিলেন আর নায়িকা হিসেবে ছিলেন পাকিস্তানেরই টেলিভিশন নাটকের অভিনেত্রী মায়া আলী। মায়া আলী অভিনীত এটাই ছিলো প্রথম চলচ্চিত্র। আলী জাফর তার নিজের প্রযোজনা প্রতিষ্ঠান লাইটিঙ্গেল প্রোডাকশন্স দ্বারা এই প্রথম চলচ্চিত্রের প্রযোজনার কাজে হাত দিয়েছিলেন এই চলচ্চিত্রটির মাধ্যমে।
২০১৬ সালে চলচ্চিত্রটি বানানোর পরিকল্পনা শুরু করেন আলী জাফর, রহিম এবং দানিয়াল, তারা কাহিনী এবং চিত্রনাট্য নিয়ে আলোচনা করছিলেন। ২০১৭ সালের ফেব্রুয়ারি মাসে চলচ্চিত্রটির চিত্রগ্রহণের কাজ শুরু হয়ে যায় লাহোরে এবং জুলাই মাসে পোল্যান্ডে শুরু হয় দ্বিতীয় চিত্রগ্রহণের কাজ। আলী জাফর চলচ্চিত্রটির সঙ্গীত পরিচালনা করেছিলেন এবং শনি আরশাদ ছিলেন আবহ সঙ্গীত পরিচালক। চলচ্চিত্রটি মুক্তি পায় ২০১৮ সালের ২০শে জুলাই, চলচ্চিত্রটি পরিবেশনার দায়িত্বে ছিলো মন্ডবিওয়ালা ফিল্মস এবং জেও ফিল্মস, সমগ্র পাকিস্তানে এই দুটি প্রতিষ্ঠানই চলচ্চিত্রটি পরিবেশন করেছিলো। ভারতের খ্যাতিমান চলচ্চিত্র প্রযোজনা প্রতিষ্ঠান যশ রাজ ফিল্মস চলচ্চিত্রটির ভারতে পরিবেশন এবং আন্তর্জাতিক প্রচারণা-পরিবেশনার দায়িত্বে ছিলো আলী জাফরের অনুরোধে। আলী জাফরের প্রযোজনায় চলচ্চিত্রটি ছিলো ২০১৮ সালে পর্যন্ত পাকিস্তানের চলচ্চিত্র জগতের সবচেয়ে বেশি ব্যয়বহুল চলচ্চিত্র (নির্মাণের দিক দিয়ে)। চলচ্চিত্রটি ছিলো পাকিস্তানের চলচ্চিত্রের ইতিহাসে তৃতীয় সর্বোচ্চ আয়কারী চলচ্চিত্র। চলচ্চিত্রটিতে ভারতীয় চলচ্চিত্র অভিনেতা রণবীর সিংকে নেওয়ার কথা ভাবা হয়েছিলো যদিও পরে তার একটি চিত্র ব্যবহার করা হয়েছিলো এই চলচ্চিত্রটির শেষের একটি দৃশ্যে।
কাহিনীসংক্ষেপ
তিফা হচ্ছে লাহোরে থাকা এক গরীব ছেলে কিন্তু সে আবার একজন ভদ্র মাস্তান যে ব্যবসায়ী বাট সাহেবের জন্য কাজ করে, যদিও বাট সাহেবও চোরাকারবারী করে। বাট সাহেবের বন্ধু বঞ্জো পোল্যান্ডে থাকে আর তার মেয়ে আনিয়ার সঙ্গে বিয়ে দিতে চায় বাট কিন্তু বঞ্জো রাজী হয়না, তাই বাট তিফাকে পোল্যান্ডে পাঠায় চালাকি করে আনিয়াকে পাকিস্তানে নিয়ে আসার জন্য যাতে করে বাটের ছেলের সঙ্গে আনিয়ার বিয়ে দেওয়া সম্ভব হয়ে পড়ে খুব সহজে। তিফা পোল্যান্ডে যেয়ে আনিয়াকে চালাকি করে আনতে যেয়ে তার সঙ্গে বন্ধুত্ব হয়ে যায় আর তিফা আর আনিয়া দুজনই দুজনকে একে অপরকে পছন্দ করে ফেলে।
পাকিস্তানে নিয়ে আসে তিফা আনিয়াকে কিন্তু বাট সাহেবের কাছে তুলে দেয়, বাট সাহেব তার ছেলের সঙ্গে আনিয়াকে বিয়ের দেওয়ার জন্য প্রস্তুতি নেয় তবে বিয়ের দিন আনিয়া অনুষ্ঠান থেকে পালাতে যেয়ে তিফাও তার সঙ্গে পালায়, তিফা যে তাকে ভালোবাসে সেটা আনিয়া বুঝতে পারে। বঞ্জো বিদেশ থেকে পাকিস্তানে আসে এবং তিফা অনেক মার খায় তবে শেষে আনিয়াও যেহেতু তিফাকে ভালোবাসে তাই তিফার বিয়ে আনিয়ার সঙ্গেই হয়।
হাড়জোড়া
হাড়জোড়া (বৈজ্ঞানিক নাম:Cissus quadrangularis) স্থানবিশেষে হাড়ভাঙা লতা বা হারেঙ্গা নামেও পরিচিত। লতানো কাণ্ডের টুকরা টুকরা অংশ দেখতে অনেকটা জোড়া দেওয়া হাড়ের মতো দেখতে বলেই এরকম বিচিত্র নামকরণ। এটি অন্যতম ঔষধি গাছ।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
আদি ভূমি
উষ্ণমণ্ডলীয় আফ্রিকা, আরব, মাদাগাস্কার, ভারত, শ্রীলঙ্কা ও জাভা এই গাছের আদি ভূমি।
ব্যবহার
হাড়জোড়া লতা স্কার্ভি, নাক, কান ও হাড়ভাঙা চিকিৎসায় বিশেষভাবে ব্যবহার্য। গাছের কচি কাণ্ড সবজি হিসেবে খাওয়া হয়।
সাঁ-রেমি-দ্য-প্রোভঁস
সাঁ-রেমি-দ্য-প্রোভঁস (Saint-Rémy-de-Provence) হল বুশ-দ্যু-রোনে ফ্রান্সের একটি বিভাগ। এটি প্রোভঁস-আল্প-কোত দাজ্যুর অঞ্চলে অবস্থিত এবং সেন্ট-রেমি-দে-প্রোভিন্স হল আলপিল্লেসের ছোট একটি রাজধানী। এটি ৩০শে জানুয়ারি, ২০০৭ সালের অধ্যাদেশ অনুসারে, একে আলপিল্লেসের আঞ্চলিক ন্যাচারাল পার্কে অন্তভূক্ত করা হয়। ওয়াইন ও পর্যটন শহর, যার একটি গুরুত্বপূর্ণ নির্মিত ঐতিহ্য রয়েছে।
ইতিহাস
প্রাক-ঐতিহাসিক যুগ থেকে সেন্ট-রেমিতে মানুষ বসবাস করে আচ্ছে। এটি প্রমাণ করে ওটেলো গুহাতে পাওয়া অঙ্কিত ছবিসমূহ যাকে প্রত্নতত্ত্ববিদরা "ওনি গুহা" বলে। অঙ্কিত ছবিসমূহের সময় হবে নবপ্রস্তর যুগীয় এবং ব্রোঞ্জ যুগীয়। ছবিসমূহ নরত্বারোপমূলক এবং জ্যামিতিক চিহ্নসমূহ দ্বারা গঠিত। সাইটির গুহার সাথে রোমানিয়ান যুগ সর্ম্পকিত রয়েছে। সেখানে তামার একটি ছুরি পাওয়া গিয়েছে। গুহাতে পাওয়া অঙ্কিত ছবিসমূহ ছাড়াও সেন্ট-রেমি-দে-প্রোভিন্সেতে, বালদুয়া গুহার দেওয়ালে সৈনিকদের হেলমেট পাওয়া গিয়েছে। অঙ্কিত ছবিসমূহের সময় হবে খুব সাম্প্রতিক, যা অনুমান করা হচ্ছে লৌহ যুগীয়। লৌহ যুগের (খ্রিস্টপূর্ব VII - VI শতাব্দী) দ্বিতীয় অংশের জনসংখ্যা ছিল যাযাবর, ঠিক তখন থেকেই তারা নির্মাণ কাজ শুরু করে। তারা ঘর-বাড়িসহ এবং রাস্তা তৈরি করে গ্রামের মত গঠিত করে।
ছেড় ছাড়
ছেড় ছাড় কে. অমরনাথ পরিচালিত হল বলিউডের একটি চলচ্চিত্র। এটি ১৯৪৩ সালে মুক্তি পেয়েছিল। এতে শ্রেষ্ঠাংশে অভিনয় করেছেন রাজকুমারী ও গোবিন্দ রাও শিন্দে।
সঙ্গীত
ছেড় ছাড় চলচ্চিত্রের সঙ্গীত পরিচালনা করেছেন মুস্তাক হুসেন এবং গীত রচনা করেছেন তানবীর নাকবী। গানে কণ্ঠ দিয়েছেন জি. এম. দুররানী ও রাজন।
গাজওয়াতুল হিন্দ
থাম্ব|[[নাসার কৃত্রিম উপগ্রহ থেকে তোলা ভারতীয় উপমহাদেশের ছবি]]
গাজওয়াতুল হিন্দ হচ্ছে ইসলামের সর্বশেষ নবি মুহাম্মাদের একটি ভবিষ্যদ্বাণী, যেখানে উল্লেখ আছে, ভারতীয় উপমহাদেশে মুসলিম ও অমুসলিমদের মধ্যে একটি যুদ্ধ সংঘটিত হবে, যাতে মুসলমানদের বিজয় ঘটবে।
হাদিস
আবু হুরায়রা কর্তৃক বর্ণিত মুহাম্মাদ ভারতের (তৎকালীন সময়ে "ভারত" বলতে পুরো অখণ্ড ভারত বা ভারতীয় উপমহাদেশকে বোঝানো হতো) কথা উল্লেখ করেছেন এবং বলেছেন,
আবু হুরায়রা বলেন,
”বর্ণনাকারী বলেন যে মুহাম্মাদ মুচকি হাসলেন এবং বললেনঃ ‘খুব কঠিন, খুব কঠিন ’।
উল্লেখ্য, মুসনাদে আহমদ, শাইখ নাসেরুদ্দিন আলবানী (র) হাদিসটিকে সহিহ বলেছেন
হাদিসে উল্লেখ পাওয়া যায়, মুহাম্মাদ বলেছিলেনঃ
আরও উল্লেখ পাওয়া যায় আবু হুরায়রা বলেছেন,
হযরত কা’ব থেকে বর্ণিত, মুহাম্মাদ বলেন,
বিশেষজ্ঞদের অভিমত
কিছু ধর্মবিদ ও ইতিহাসবিদ বিশ্বাস করেন যে এই ভবিষ্যদ্বাণী ইতিমধ্যেই সম্পন্ন হয়েছে যখন মুসলমানরা দ্বিতীয় উমাইয়া খলিফা, মুয়াবিয়া ইবনে আবু সুফিয়ান এর শাসনামলে মাহমুদ গজনভি ভারত আক্রমণ করেছিল। অপরপক্ষ বিশ্বাস করে যে, এটা ঘটবে ইমাম মাহদীর সময়কালে কারণ এই হাদিসে ঈসা ইবনে মরিয়ম এর সাথে থাকার উল্লেখ আছে। কিছু পাকিস্তানি বুদ্ধিজীবীগণ পাকিস্তানকে উক্ত যুদ্ধের পটভুমিতে বিবেচনা করেন, যেহেতু পাকিস্তান এর খোরাসানও হিন্দুস্তান বা হিন্দে অবস্থিত। কারণ অন্য হাদিসে খোরাসানের ধর্মযোদ্ধাদের ঈসা ইবনে মরিয়মের সাথে যুক্ত হবার কথা উল্লেখ আছে।
ম্যাগী গিলেনহাল
মারগালিঢ "ম্যাগি" রুথ গিলেনহাল   (জন্ম নভেম্বর ১৬, ১৯৭৭) একজন আমেরিকান অভিনেত্রী এবং চলচ্চিত্র নির্মাতা। গিলেনহাল পরিবারের অংশ, তিনি চলচ্চিত্র নির্মাতা স্টিফেন গিলেনহাল এবং নাওমি আক্স এর কন্যা এবং সহ অভিনেতা জেক গিলেনহালের বড় বোন।
গিলেনহাল কিশোর বয়সে তার কর্মজীবন শুরু করেন তার বাবার বেশ কয়েকটি চলচ্চিত্রে ছোট ভূমিকায় অভিনয় করে এবং তার ভাইয়ের সাথে কাল্ট প্রিয় ডনি ডার্কো (২০০১) এ হাজির হন। এরপর তিনি অ্যাডাপ্টেশন , কনফেশনস অফ এ ডেঞ্জারাস মাইন্ড (উভয় ২০০২), এবং মোনা লিসা স্মাইল (২০০৩) ছবিতে উপস্থিত হন। গিলেনহাল ইরোটিক রোমান্টিক কমেডি ড্রামা সেক্রেটারি (২০০২) এবং শেরিবেবি (২০০৬) নাটকে তার প্রধান ভূমিকার জন্য সমালোচকদের প্রশংসা পেয়েছিলেন। এই দুটি চলচ্চিত্রে তার প্রতিটি অভিনয় তাকে গোল্ডেন গ্লোব পুরস্কারের মনোনয়ন দিয়েছে। ওয়ার্ল্ড ট্রেড সেন্টার সহ ২০০৬ সালে বেশ কয়েকটি বাণিজ্যিকভাবে সফল চলচ্চিত্রের পর, তিনি ক্রিস্টোফার নোলানের ২০০৮ সালের সুপারহিরো ফিল্ম দ্য ডার্ক নাইট-এ রাচেল ডাউস চরিত্রে অভিনয় করার জন্য ব্যাপক স্বীকৃতি পান।